A población d'a ciudat de Zaragoza yera l'1 de setiembre de 2010 de 701.090 habitants,[1] estando asinas a cinquena ciudat en población d'o Estato Espanyol. A población de l'aria metropolitana de Zaragoza s'estimó que yera en 2006 de 783.763 habitants. O municipio ye o puesto de residencia de mas d'o 50% d'a población total d'Aragón. A ciudat se troba a 199 metros d'altaria sobre o ran d'a mar, en una situación cheografíca excepcional, ya que ye un nyudo de comunicacions entre Madrit, Barcelona, Valencia, Bilbau y Tolosa, distants as cinco a bells 300 km d'a ciudat, alto u baixo.